Diari Oficial de la Generalitat Valenciana


Sumari del DOGV 4364, del 24-10-2002 (2002/11237)

RESOLUCIÓ d'1 d'octubre de 2002, per la qual es fa pública la declaració de pràctiques de certificat.
-----------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11859


Data del document
:   01-10-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * canvi tecnològic
    * signatura electrònica
    * homologació
    * telecomunicació

RESOLUCIÓ d'1 d'octubre de 2002, per la qual es fa pública la declaració de pràctiques de certificat. [2002/X11548]
  
Amb data 30 de maig de 2002, la Generalitat Valenciana adopta una normativa reglamentària com a mesura per a garantir la seguretat jurídica, que regula l'efectiva implantació de la firma electrònica en l'àmbit de les relacions entre l'administració i esta amb el ciutadà, i desenrotlla una autoritat certificadora pròpia, dotant-la de la infraestructura necessària per a l'emissió i gestió de claus i certificats per a la utilització de la firma electrònica avançada. Esta norma és el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana (DOGV núm. 4.265, de 6 de juny de 2002).
  
L'article 9.2 d'este mateix decret expressa que correspon a l'autoritat certificadora establir els procediments i pràctiques operatives que s'empleen en l'emissió de certificats digitals per a garantir que els servicis de certificat prestats complixen els requisits de seguretat, disponibilitat i funcionalitat. Els anomenats documents i pràctiques constituïxen el document de declaració de pràctiques de certificat.
  
Com el mateix decret establix, correspon a l'autoritat certificadora documentar i publicar les polítiques de tal manera que siguen accessibles i comprensibles per les parts interessades, enteses estes com les que faran ús dels certificats de firma electrònica, com a titulars o com a parts confiants, i és per això que, per a donar-li la màxima transparència a este document, resolc:
  
Aprovar el document de Pràctiques de Certificat, que garantix la seua coherència amb el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, amb el Reial Decret-Llei 14/1999, de 17 de setembre, sobre firma electrònica, i la Directiva 1999//CE del Parlament Europeu i del Consell, de 13 de desembre, i n'autoritze la publicació íntegra en la pàgina web de la Generalitat Valenciana (www.pki.gva.es/cps).
  
L'empremta digital o fingerprint de l'Autoritat de Certificat Arrel de la Generalitat Valenciana (Root CA), que establix l'arrel del model de confiança de la Infraestructura de Clau Pública és:
  
A073 E5C5 BD43 610D 864C 2113 0A85 5857 CC9C EA46.
  
Amb esta clau es verifica el certificat autofirmat de l'Autoritat de Certificat Arrel.
  
València, 1 d'octubre de 2002.- La directora general: Blanca Martínez de Vallejo Fuster.